Η βίλα Χελιδόνι είναι ένα εξαιρετικά ανακαινισμένο κρητικό σπίτι. Εξωτερικά φαίνεται σαν ένα ενιαίο μεγάλο σπίτι, εσωτερικά είναι χωρισμένο σε δύο διόρωφα, περίπου όμοια σπίτια. Είναι ευρύχωρο, ιδανικό για 2 οικογένειες των 4-5 ατόμων η κάθε μία. Η ανακαίνιση/ανακατασκευή έχει γίνει με ιδιαίτερο σεβασμό στην παραδοσιακή αρχιτεκτονική, τόσο εξωτερικά, όσο και εσωτερικά. Είναι σα να μένεις σε ένα παραδοσιακό κρητικό σπίτι, που όμως έχει όλα όσα μπορεί να χρειαστεί κανείς σήμερα: ηλιακό, κλιματιστικά, πλυντήρια ρούχων/πιάτων, πλήρως εξοπλισμένες κουζίνες (με φούρνο, απορροφητήρα, βραστήρα, καφετιέρα, τοστιέρα, όλα τα σκεύη για μαγείρεμα, πιάτα, ποτήρια, κλπ.), απλώστρες ρούχων, BBQ με κάρβουνα, και ένα ντους στην αυλή! Μοναδική παραφωνία η γειτόνισσα: αν είστε άνθρωποι που κοιμάστε νωρίς ή περνάτε τα βράδια σας διαβαζοντας, δεν υπάρχει πρόβλημα, αν όμως θα σας άρεσε να συζητάτε στην υπέροχη αυλή, τότε η γειτόνισσα μπορεί και να αντιδράσει :)